Folketing
2000-12-01

I Venstre finder vi det vigtigt, at det er muligt for danske familier at kunne adoptere udenlandske børn. Adoption af udenlandske børn kan absolut være en god løsning for dem, der ikke selv kan få børn. Vi er også enige i, at staten i et vist omfang økonomisk skal yde støtte til adoption, da omkostningerne jo ellers vil kunne afskære nogle fra at kunne adoptere. Fra Venstres side ser vi meget gerne, at vi under udvalgsarbejdet i forbindelse med det her beslutningsforslag får belyst de omkostninger, der i dag er forbundet med adoption. Vi ser gerne, at vi får kigget på gebyrerne og får analyseret, hvad de penge, der bliver givet i gebyr til de formidlende organisationer, egentlig går til. På baggrund af dette arbejde vil vi gerne se på niveauet for den offentlige støtte, også set i relation til andre muligheder for at afhjælpe barnløshed. I Venstre synes vi f.eks.